****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpils

2020.gada 13.augustā **Nr.362**

(prot. Nr.32, 37.§)

**Par zemes vienības, kadastra apzīmējums 0500 031 0023**

**(nekustamā īpašuma kadastra Nr.0500 031 0004), Daugavpilī,**

**daļas nomas tiesību izsoli**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 32.punktu, 40.punktu, ņemot vērā Daugavpils pilsētas domes (turpmāk – Dome) Pilsētbūvniecības un vides komisijas 2020.gada 25.februāra sēdes protokola izrakstu Nr.3, un to, ka Nekustamā īpašuma valsts kadastra likuma 16.panta 2.punkta e) apakšpunkts nosaka, ka par nekustamā īpašuma objektu nav atzīstami dzelzceļa uzbērumi, gulšņi, sliedes, secināms, ka uz tiem apbūves tiesība nav nodibināma, Daugavpils pilsētas pašvaldības dzīvojamo māju privatizācijas un īpašuma atsavināšanas komisijas 2020.gada 11.marta sēdes protokola izrakstu Nr.3, Domes Īpašuma komitejas 2020.gada 6.augusta sēdes atzinumu un Domes Finanšu komitejas 2020.gada 6.augusta sēdes atzinumu, atklāti balsojot: PAR – 12 (A.Broks, J.Dukšinskis, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot iznomāšanai, Daugavpils pilsētas pašvaldības valdījumā esošās zemes vienības, kadastra apzīmējums 0500 031 0023 (nekustamā īpašuma kadastra Nr.0500 031 0004), Daugavpilī, daļu 13680 m2 platībā (turpmāk - Zemesgabals) uz 30 (trīsdesmit) gadiem – dzelzceļa infrastruktūras izbūvei, rīkojot mutisku nomas tiesību izsoli.

2. Apstiprināt Zemesgabala nomas tiesību izsoles sākumcenu 2850 EUR (divi tūkstoši astoņi simti piecdesmit eiro 00 centi)gadā.

3. Apstiprināt Zemesgabala nomas tiesību izsoles noteikumus.

4. Izveidot Zemesgabala nomas tiesību izsoles komisiju šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

Nekustamā īpašuma nodaļas vadītājs;

Komisijas priekšsēdētāja

vietniece: S.Kraine, Domes Īpašuma pārvaldīšanas departamenta juriste;

Komisijas locekļi: S.Pupiņa, Domes Pilsētplānošanas un būvniecības departamenta

vadītāja;

A.Kozinda, Domes Īpašuma pārvaldīšanas departamenta Īpašuma

uzskaites daļas vadītājs;

I.Ilarionova, Domes Īpašuma pārvaldīšanas departamenta

Nekustamā īpašuma izvērtēšanas vecākā speciāliste.

5. Izsoles komisijai veikt Zemesgabala nomas tiesību izsoli, pamatojoties uz šim lēmumam pievienotajiem izsoles noteikumiem.

6. Izsoles komisijai parakstīt Zemesgabala nodošanas un pieņemšanas aktu.

Pielikumā: Izsoles noteikumi ar pielikumiem.

Domes priekšsēdētājs *(personiskais paraksts)* I.Prelatovs